**Amintirile ard**

*Narcispurice*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Celor ce-au fost.

Acolo.

În tranșee, la Stalingrad,

Gri, verde, kaki, purpuriu,

Gerul omoară grad după grad

Și starea vremii și ce e viu.

Îngheață sângele în inima ciorilor.

Mort de glonţ e mai bine.

Păsări de fier și al lor zbor

Nu pot să-ți redea încrederea-n sine.

Timpul, parșiv, stă neclintit,

Soarele pare a fi o minune.

Firav om, ..., să mă simt întărit,

Pot “Tatăl Nostru” s-apuc a spune?

Singur sînt\*, toți cei din pluton

Sunt cu un pas mai departe …

Poza păstrată la piept, în veston,

Tremură odată cu mine, se zbate

Schije, șrapnele, bombe lovesc

În pământ; peste el; aduc moarte.

Amintiri și prezent se-ncâlcesc

Ordine, vise, toate sunt șoapte

Scăpăm de foame, frig și de noi…

Marș ! soldat ține-te bine!

…Înapoi ,înapoi ,înapoi!

O, Doamne, în groapă-i mai bine!

În iarnă, bătuți, singuri, uitați,

Acasă, ajunși să fim am sperat!

Ne-am întors, rând, pe rând, mutilați

Și câți n-am murit, ne-ați preadat.

Așa îngrășat cu sânge și oase,

Câmpul ostil, vântuit și barbar

A căpătat moliciuni de mătase.

Ger e și acum, dar mai rar.

\*

Stalingrad, Volgograd,

Volgă, Volgă, dulce vodcă!

Mi-a murit un neam în gloanțe,

Și nu ți-am secat izvorul.

Nu-ți duc dorul!

13.03.2013. – astăzi, astă formă. Purice Narcis-T.

martie 2014 - în revista CLAVIATURI, nr.1(5), serie nouă, Brașov - într-o formă ușor diferită:

Câmpu-i copleșit de ghiocei, iar!

\* iar bătut piua, în apa șerbetului? sânt singur! sânger( Cornus sanguinea) și tot sîngerez, degeaba!